ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1997 περί επισήμανσης και χρήσης του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου όσον αφορά τις Κάτω Χώρες (Κείμενο που παρουσιάζει ενδιαφέρον για τον ΕΟΧ) (97/764/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 6 στοιχείο ζ),

Εκτιμώντας:

ότι, το 1997 δηλώθηκε, από τις ολλανδικές κτηνιατρικές αρχές, κρούσμα κλασικής πανώλης των χοίρων στις Κάτω Χώρες 7

ότι, βάσει του άρθρου 9 παράγραφος 1 της οδηγίας 80/217/ΕΟΚ, ορίστηκε, αμέσως ζώνη επιτήρησης γύρω από τις εστίες της επιδημίας 7

ότι ορίστηκε η ζώνη επιτήρησης που αφορά επιβεβαιωμένη εστία της νόσου στο RVV Kringen Weert και Nijmegen το 1997 7

ότι όλες οι εκμεταλλεύσεις εκτροφής χοίρων οι οποίες βρίσκονται στο τμήμα της ζώνης επιτήρησης υποβλήθηκαν σε τακτικούς ελέγχους από κτηνίατρο και συλλέχθηκαν δείγματα αίματος για εργαστηριακή εξέταση 7

ότι οι ολλανδικές κτηνιατρικές αρχές εφαρμόζουν ηλεκτρονικό σύστημα γεωγραφικών πληροφοριών το οποίο μπορεί να εξακριβώσει την ακριβή γεωγραφική τοποθεσία όλων των εκμεταλλεύσεων εκτροφής χοίρων στη ζώνη επιτήρησης 7

ότι κατά τους τελευταίους δύο μήνες έχει βελτιωθεί σημαντικά η επιδημιολογική κατάσταση όσον αφορά την κλασική πανώλη των χοίρων στο νότιο τμήμα της ζώνης επιτήρησης στο RVV Kringen Weert και στο Nijmegen 7

ότι οι διατάξεις για τη χρήση επισήμανσης υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου (2), περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων, όπως τροποποιήθηκε τελευταία από την οδηγία 95/23/ΕΟΚ (3) 7

ότι οι Κάτω Χώρες υπέβαλαν αίτημα για θέσπιση συγκεκριμένης λύσης όσον αφορά την επισήμανση και τη χρήση χοιρείου κρέατος, το οποίο προέρχεται από χοίρους εκμεταλλεύσεων που βρίσκονται στις ζώνες επιτήρησης και οι οποίοι εσφάγησαν, βάσει ειδικής έγκρισης που εκδόθηκε από την αρμόδια αρχή 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη των όρων της οδηγίας 80/217/ΕΟΚ, και ιδίως εκείνων του άρθρου 9 παράγραφος 6, επιτρέπεται στις Κάτω Χώρες η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ σε χοίρειο κρέας που προέρχεται από εκμεταλλεύσεις που βρίσκονται νότια των 51° 36' βορείου γεωγραφικού πλάτους στη ζώνη επιτήρησης στο RVV Kringen Weert και στο Nijmegen, που καθορίστηκε σύμφωνα με τις διατάξεις του άρθρου 9 παράγραφος 1 της οδηγίας 80/217/ΕΟΚ, υπό τον όρο ότι οι εν λόγω χοίροι:

α) προέρχονται από εκμετάλλευση της οποίας, μετά από επιδημιολογική έρευνα, έχει αποκλεισθεί η επαφή με μολυσμένη εκμετάλλευση 7

β) προέρχονται από εκμετάλλευση η οποία για περίοδο τουλάχιστον 30 ημερών υποβλήθηκε σε τακτικό έλεγχο από κτηνίατρο. Στον έλεγχο υποβλήθηκαν όλοι οι χοίροι που βρίσκονται στην εκμετάλλευση 7

γ) έχουν υπαχθεί στα μέτρα προστασίας που καθορίστηκαν σύμφωνα με τις διατάξεις του άρθρου 9 παράγραφος 6 στοιχεία η) και ζ) της οδηγίας 80/217/ΕΟΚ 7

δ) προέρχονται από εκμετάλλευση όπου κατά τη διάρκεια των 30 ημερών πριν από τη σφαγή διενεργήθηκαν ορολογικές δοκιμασίες για την ανίχνευση της παρουσίας της κλασικής πανώλης των χοίρων που διενεργούνται βάσει τυχαίας δειγματοληψίας που εξασφαλίζει ότι εάν υπάρχει ποσοστό διάδοσης 2 % ή περισσότερο ανιχνεύεται με ποσοστό εμπιστοσύνης 95 % 7

ε) συμπεριλήφθηκαν σε πρόγραμμα ελέγχου της θερμοκρασίας του σώματος των χοίρων και κλινικής εξέτασης. Το πρόγραμμα διεξάγεται σύμφωνα με το παράρτημα Ι 7

στ) εσφάγησαν εντός δώδεκα ωρών από την άφιξή τους στο σφαγείο.

2. Οι Κάτω Χώρες παρέχουν τη διαβεβαίωση ότι εκδίδεται πιστοποιητικό, όπως περιγράφεται στο παράρτημα ΙΙ, για το κρέας που αναφέρεται στην παράγραφο 1.

Άρθρο 2

Το χοίρειο κρέας που πληροί τους όρους του άρθρου 1 παράγραφος 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 1 παράγραφος 2.

Άρθρο 3

Οι Κάτω Χώρες παρέχουν τη διασφάλιση ότι τα σφαγεία που έχουν ορισθεί για να δεχθούν τους χοίρους που αναφέρονται στο άρθρο 1 παράγραφος 1, δεν δέχονται για σφαγή κατά τις ίδιες ημέρες, χοίρους άλλους εκτός από τους εν λόγω χοίρους.

Άρθρο 4

Οι Κάτω Χώρες διαβιβάζουν στα κράτη μέλη και στην Επιτροπή:

α) την επωνυμία και τη διεύθυνση των σφαγείων που έχουν ορισθεί για να δεχθούν για σφαγή τους χοίρους που αναφέρονται στο άρθρο 1 παράγραφος 1 7

β) μηνιαία έκθεση που περιλαμβάνει πληροφορίες όσον αφορά:

- τη ζώνη στην οποία εφαρμόζονται τα μέτρα του άρθρου 1,

- τον αριθμό των χοίρων που εσφάγησαν στα ορισθέντα σφαγεία,

- το σύστημα εξακρίβωσης και ελέγχου των μετακινήσεων που εφαρμόζεται στους χοίρους που προορίζονται να σφαγούν, όπως προβλέπεται σύμφωνα με το άρθρο 9 παράγραφος 6 στοιχεία ζ και θ) της οδηγίας 80/217/ΕΟΚ,

- τις οδηγίες που έχουν δοθεί όσον αφορά την εφαρμογή του προγράμματος για τον έλεγχο της θερμοκρασίας του σώματος που προβλέπεται στο παράρτημα Ι.

Άρθρο 5

Η παρούσα απόφαση ισχύει έως τις 31 Δεκεμβρίου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 12 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 47 της 21. 1. 1980, σ. 11.

(2) ΕΕ 121 της 29. 7. 1964, σ. 2012/64.

(3) ΕΕ L 243 της 11. 10. 1995, σ. 7.

ΠΑΡΑΡΤΗΜΑ Ι

ΕΛΕΓΧΟΣ ΤΗΣ ΘΕΡΜΟΚΡΑΣΙΑΣ ΤΟΥ ΣΩΜΑΤΟΣ ΤΩΝ ΧΟΙΡΩΝ

Το πρόγραμμα για τον έλεγχο της θερμοκρασίας του σώματος των χοίρων το οποίο αναφέρεται στο άρθρο 1 παράγραφος 1 στοιχείο ε) πρέπει να περιλαμβάνει τα ακόλουθα στοιχεία:

1. Εντός του εικοσιτετραώρου που προηγείται της φόρτωσης ενός φορτίου χοίρων οι οποίοι προορίζονται για σφαγή, η αρμόδια κτηνιατρική αρχή πρέπει να εξασφαλίζει ότι η θερμοκρασία του σώματος ενός ορισμένου αριθμού χοίρων που περιλαμβάνονται στο προαναφερόμενο φορτίο, ελέγχεται από επίσημο κτηνίατρο με εισαγωγή θερμομέτρου στον πρωκτό των ζώων. Ο αριθμός των χοίρων που πρέπει να υποβάλλονται σ' αυτήν την εξέταση καθορίζεται ως εξής:

>ΘΕΣΗ ΠΗΝΑΚΑ>

Τη στιγμή κατά την οποία διενεργείται η εξέταση, πρέπει να καταγράφεται η ακόλουθη πληροφορία σε έναν πίνακα ο οποίος εκδίδεται από τις αρμόδιες κτηνιατρικές αρχές για κάθε χοίρο: αύξοντα αριθμό του ενωτίου, ημερομηνία και ώρα ελέγχου καθώς και θερμοκρασία.

Σε περιπτώσεις στις οποίες η εν λόγω θερμοκρασία είναι 40 °C ή μεγαλύτερη, ο επίσημος κτηνίατρος πρέπει να ενημερώνεται αμέσως και να προβαίνει στη διεξαγωγή υγειονομικής έρευνας λαμβάνοντας υπόψη τις διατάξεις του άρθρου 4 της οδηγίας 80/217/ΕΟΚ του Συμβουλίου περί θεσπίσεως κοινοτικών μέτρων για τον έλεγχο της κλασικής πανώλης των χοίρων.

2. Λίγο πριν από τη φόρτωση του φορτίου (από 0 έως 3 ώρες) το οποίο έχει υποβληθεί σε εξέταση όπως περιγράφεται στο ανωτέρω σημείο 1, η εν λόγω εξέταση πρέπει να επαναλαμβάνεται εκ μέρους του εντεταλμένου επίσημου κτηνιάτρου από τις αρμόδιες κτηνιατρικές αρχές.

3. Κατά τη στιγμή της φόρτωσης του φορτίου των χοίρων που έχουν υποβληθεί σε εξέταση, όπως περιγράφεται στα ανωτέρω σημεία 1 και 2, ο επίσημος κτηνίατρος πρέπει να εκδίδει ένα υγειονομικό έγγραφο το οποίο πρέπει να συνοδεύει το φορτίο μέχρι το σφαγείο το οποίο έχει οριστεί.

4. Στο σφαγείο που έχει οριστεί, τα αποτελέσματα της παρακολούθησης της θερμοκρασίας του σώματος των ζώων θα πρέπει να ανακοινώνονται στον επίσημο κτηνίατρο ο οποίος είναι υπεύθυνος για τη διεξαγωγή της εξέτασης πριν από τη σφαγή.

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

ΠΙΣΤΟΠΟΙΗΤΙΚΟ

για νωπό κρέας που αναφέρεται στο άρθρο 1 παράγραφος 1 της απόφασης 97/764/ΕΚ της Επιτροπής

Αριθ. (1):

Τόπος φόρτωσης:

Υπουργείο:

Υπηρεσία:

Ι. Ταυτοποίηση του κρέατος

Κρέας χοίρων

Είδος τεμαχίων:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση του κρέατος

Διεύθυνση και αριθμός κτηνιατρικής εγκρίσεως του εγκεκριμένου σφαγείου:

ΙΙΙ. Προορισμός του κρέατος

Το κρέας αποστέλλεται

από: (τόπος φόρτωσης)

στ..: (τόπος προορισμού)

με το εξής μεταφορικό μέσο (2):

Όνομα και διεύθυνση του παραλήπτη:

(1) Αριθμός πρωτοκόλλου που δίδεται από τον επίσημο κτηνίατρο.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου και για τα πλοία το όνομα και, ενδεχομένως, ο αριθμός του εμπορευματοκιβωτίου.

IV. Υγειονομική βεβαίωση

Ο υπογράφων επίσημος κτηνίατρος βεβαιώνω ότι το ανωτέρω κρέας αποκτήθηκε βάσει των όρων που διέπουν την παραγωγή και τον έλεγχο, όπως ορίζεται από την οδηγία 64/433/ΕΟΚ του Συμβουλίου και πληροί τις προϋποθέσεις της απόφασης 97/764/ΕΚ της Επιτροπής περί σήμανσης και χρήσης χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου.

(τόπος), , (ημερομηνία) (ονοματεπώνυμο και υπογραφή του επίσημου κτηνίατρου)

>ΤΕΛΟΣ ΓΡΑΦΗΚΟΥ>